section_heading: U biblijskim tekstovima
paragraph_text: Za vrijeme Izlaska pleme je, prema Bibliji, imalo 46.500 muškaraca starijih od 20 godina (Br 1,20-21; 2,11), ali su zbog obožavanja kanaanskog boga Baalpeora bili kažnjeni, i broj im je smanjen na 43.700. U svakom slučaju, ovi su brojevi pretjerani i potječu iz znatno kasnijeg razdoblja. Za lutanja Izraelaca kroz pustinju, položaj Rubena bio je južno od „Šatora Saveza“. Pleme vodi Elisur sin Šedeurov.